ฮันนี่โทสต์เองมีให้เลือกหลายแบบ จะต่างกันที่ตัวขนมปังและของแต่งจานค่ะ ส่วนไอศครีมเปลี่ยนรสได้ เราลังเลระหว่าง 2 อย่างคือ
1) ช็อกโกแลต ฮันนี่โทสต์ เป็นขนมปังช็อกโกแลต + ไอศครีม 2 ลูก + วิป + กล้วย
2) กรีนที ฮันนี่โทสต์ ได้ขนมปังกรีนที + ไอศครีม 2 ลูก + วิป + ถั่วแดง
แต่อยากทาน ถั่วแดงคู่กับกรีนที เลยสั่งเป็น กรีนที ฮันนี่โทสต์มาค่ะ 

ส่วนนม 1 แถม 1 เลือกได้ 2 อย่างคือ นมสด หรือนมชมพู อร่อยทั้ง 2 อย่างค่ะ แต่ทานมากๆจะรู้สึกว่ามันหวานเกินไป

ออเดอร์เสร็จจ่ายเงิน เดินมาที่นั่ง โต๊ะไม่มีการเก็บกวาดซักโต๊ะเดียว ทิ้งซากของลูกค้าคนเก่าไว้เต็มไปหมด เราเลือกโต๊ะที่มีซากน้อยที่สุดแล้วจัดการเอาทิชชู่ปาดๆออกเอง ซักพัก น้องพนง.หญิงซึ่งไม่ใช่คนรับออเดอร์แต่น่าจะเป็นคนทำ เดินออกมาแจ้งว่าขนมปังกรีนทีหมดจะเปลี่ยนเป็นอะไร แต่พูดจามึนๆ "มี 2 รส ขาว บลู ชาเขียวหมด แล้วก็ โก้ค่ะ" ต้องถามย้ำค่ะ ว่าโก้นี่คือโกโก้ใช่มั้ยคะ แล้วตกลงหมดหรือมีคะ....แล้วก็สั่งเป็นขนมปังโกโก้ไปค่ะ.....ซักพักออกมาใหม่อีก ถามรสชาติไอศครีม เราเอาเป็นช็อกโกแลตกับกรีนทีไปค่ะ 

พอมาเสิร์ฟ....มันกลายเป็นช็อกโกแลต ฮันนี่โทสต์ไปซะอย่างงั้นอะค่ะ คือใส่กล้วยมาแทนถั่วแดง T-T ทำไมน้องเดินมาถามตั้งหลายรอบแต่ไม่ถามว่าพี่จะเอากล้วยหรือถั่วแดงคะ ทำม๊ายยยย~ 

ยังดีที่อร่อยค่ะ ขนมปังนุ่มดี รสชาติได้มาตรฐาน แต่ไม่เข้นข้นมากนะคะ ใครชอบเนยเยิ้มๆ เค็มๆ ของร้านนี้ก็อาจจะอ่อนไป

ข้อเสียอีกอย่างคือ เค้าไม่มีน้ำเปล่าให้ค่ะ ฮันนี่โทสต์ + นมหวานๆ 2 แก้วนี่ หวานจนมึนไปเลยค่ะ
